(Branch retinal vein occlusion = BRVO).

Etiologi:

Kompresjon av arterie mot vene ved:

Hypertensjon, arteriosklerose eller diabetes.

Symptomer: Avhengig av lokalisasjon, oftest lett reduksjon av visus, eventuelt synsfeltutfall. Metamorfopsier ved maculaødem.

Funn:

Blødninger (flammeformete eller flekkvise) i sektor av netthinne langs forløp av retinal vene. Krysser nesten aldri horisontale midtlinje. (Oftest okklusjon ved AV-krysning i øvre temporale gren).

Bløte eksudater.

Retinalt ødem.

Dilaterte, slyngete vener.

Tynne arterioler, krysningsfenomer.

Makula-ødem.

Retinal neovaskularisering (proliferasjon). Vanlig ved ”store” BRVO (40 %).

Corpus-blødning.

Utvikling/komplikasjoner: ofte normalisering i løpet av 6-12 mndr. Eventuelt utvikling av kroniske forandringer med venøs skjededannelse, cystoid makulaødem, mikroaneurysmer, kollateraler, harde eksudater. Eventuelt retinal- eller papille-neovaskularisering, korpusblødning.

Oppfølging/behandling: Større okklusjoner med betydelige hemoragier, visus ≤ 0,5 og makulaødem henvises til fluoresceinangiografi. Mindre okklusjoner med visus ≥ 0,5 kan observeres noen måneder da disse har bedre prognose. Første kontroll etter 1-2 mndr. Dernest i utgangspunktet kontroll hver 3 mndr. i 1 år. Senere årlig avh. av klinisk bilde.

Ved makulaødem kan det behandles med fotokoagulasjon (grid pattern i makula) og injeksjoner av VEGF-hemmer eller steroider (Ozurdex). Hvis neovaskularisering i retina eller på papillen, sektor fotokoagulasjon. Ved ”store” BRVO kan profylaktisk fotokoagulasjon i affisert område være indisert (stor risiko for NV).

Hvis korpusblødning, vitrektomi hvis ikke oppklaring innen 2-3 mndr.

Utredning:

Epikrise til fastlege. Blodtrykk.

Evt henvise til medisinsk vurdering (Med. poliklinikk, utelukke kardiovaskulær sykdom).